《哭故人》
唐代·乔知之

生死久离居，凄凉历旧庐。叹兹三径断，不践十年馀。

古木巢禽合，荒庭爱客疏。匣留弹罢剑，床积读残书。

玉没终无像，兰言强问虚。平生不得意，泉路复何如。

作者简介：乔知之，唐（公元？年至六九七年）名不详，同州冯翊人。生年不详，卒于唐武后神功元年。与弟侃、备并以文词知名，知之尤有俊才，所作诗歌，时人多吟咏之。武后时，除右补阙。迁左司郎中。有婢名窈娘，美丽善歌舞，为武承嗣所夺。知之怨惜，因作绿珠篇以寄情，密送于窈娘。窈娘感愤，投井自杀。承嗣于衣带中见其诗，大恨，因讽酷吏罗织诛之。